context: Slapp ut rekordmange laks
  Hele 783.000 laks forsvant fra Mowis fiskemerder i 2018. Det er 34 ganger så mange laks som året før, og 61 ganger så mange som i 2016. Her fra Mowis anlegg på Finnøy i Rogaland. (Foto: Tommy Ellingsen) Konsernsjef i Marine Harvest, Alf-Helge Aarskog. (Foto: Fartein Rudjord) Mer...
  I fjor slapp verdens største lakseoppdretter Mowi, som inntil nylig het Marine Harvest, ut rekordmange laks fra sine oppdrettsanlegg. Hele 783.000 laks forsvant fra Mowis fiskemerder i 2018. Det er 34 ganger så mange laks som året før, og 61 ganger så mange som i 2016.
  – Det er noe vi absolutt ikke liker. Sånt skal ikke skje, sier konsernsjef Alf-Helge Aarskog i Mowi.
  Totalt telte selskapet ti hendelser der laks rømte. Fra Mowis norske anlegg rømte mer enn 100.000 laks.
  Men den klart største ulykken skjedde i det sørlige Chile. I begynnelsen av juli rømte 690.000 laks fra Mowis anlegg. I etterkant har selskapet meldt at 38.000 laks ble fanget igjen og levert til Marine Harvest og chilenske myndigheter etter hendelsen. I sin årsrapport har selskapet derfor meldt om 652.000 rømte laks.
  «Ikke forebygget godt nok»
  – Vi hadde ikke gjort nok for å forebygge. Det har du aldri gjort når fisk rømmer, sier konsernsjef Aarskog.
  Rømningen fra Mowis anlegg ved Punta Redonda i Chile var den nest største rømningsulykken med atlantisk laks noensinne – både i Chile og globalt.
  Fortsatt venter Mowi på avgjørelsen fra chilenske fiskerimyndigheter, som har truet med at selskapet kan miste konsesjonen, at anlegget stenges, eller bøter på 5,7 milliarder chilenske pesos, rundt 80 millioner kroner. I tillegg er Mowi-konsernet anmeldt av flere interesseorganisasjoner, uten at noen rettssaker foreløpig er i gang, ifølge selskapet.
  I etterkant av ulykken ble Mowi et omstridt navn blant lokale fiskere, med påstander både om skader på lokale fiskebestander, og at Mowi betalte fiskere for å undertegne erklæringer om at de hadde fanget rømt laks.
  – Ja, det vi har gjort er å betale fiskere som kan fremlegge informasjon om hvor mye fisk de har fanget, svarte Mowis kommunikasjonssjef Ola Helge Hjetland til DN i fjor sommer.
question: Hvor mange fisk stakk av fra merdene til Mowi i Chile i begynnelsen av juli?
answers.text: 690.000